Source: http://www.bihon.ro/ultima-sansa-la-o-victorie-in-grupa-pentru-csm-digi/1412227
Timestamp: 2019-02-17 10:23:48+00:00

Document:
Ultima şansă la o victorie în grupă pentru CSM Digi - BIHON
Ultima şansă la o victorie în grupă pentru CSM Digi
la	2. mai 2014 14:55
Orădenii speră să câştige meciul cu Spandau '04 FOTO: ROLLANDFOTO
CSM Digi, echipă care şi-a trecut recent în cont cel de-al optulea titlu consecutiv de campioană naţională, dispută sâmbătă meciul de acasă cu Wasserfreunde Spandau ’04 Berlin, contând pentru etapa a 10-a (ultima) din Grupa B a LEN Champions League.
Campioni pentru a opta oară
Aceasta va fi ultima partidă pentru formaţia orădeană în actuala ediţie. CSM Digi a avut un sezon foarte bun sub bagheta antrenorului Dorin Costrăş, reuşind eventul campionat – cupă şi calificarea în grupele principale ale Ligii Campionilor, adică printre primele 12 echipe ale Europei în competiţia numărul unu a cluburilor. În grupă, formaţia orădeană a resimţit dificultatea meciurilor, datorată valorii superioare a adversarelor întâlnite. Ca urmare, CSM Digi a realizat până acum un singur punct, în partida de acasă cu Galatasaray. Sâmbătă, poloiştii orădeni au o ultimă ocazie de a obţine o mult-dorită victorie în Grupa B, în partida din bazinul propriu cu Spandau ’04 Berlin. „Dorim să le oferim suporterilor noştri o victorie, este timpul să câştigăm un meci”, a afirmat Gheorghe Dunca, unul dintre cei mai vechi componenţi ai echipei noastre.
În partida de la Berlin, Spandau ’04 s-a impus cu scorul de 8-6. Cele două echipe s-au mai întâlnit şi ediţia precedentă a Ligii Campionilor, când şi-au împărţit victoriile: 11-7 la Oradea, respectiv 13-15 la Berlin.
Meciul CSM Digi – Spandau ’04 Berlin are loc sâmbătă la Bazinul Olimpic „Ioan Alexandrescu”, cu începere de la ora 20:00. Partida va fi condusă de arbitrii Miroslav Vlasic (Croaţia) şi Boris Obradovic (Muntenegru), iar delegat LEN va fi Martin György (Ungaria).
Taguri: csm digi oradea, len champions league, polo
Problemele nu s-au rezolvat
Meciurile de polo CSM Digi – Crișul vor fi devansate

References: CSM 
 CSM 

CSM 
 CSM 
 CSM 
 CSM 
 csm 
 CSM